Ernst Mach

Ernst Mach (Turas, Austriar Inperioa, 1838ko otsailaren 18a - Haar, Alemaniar Inperioa, 1916ko otsailaren 19a) austriar fisikari eta filosofoa izan zen.

 Biografia 

Filosofiaren alorrean, enpiriokritizismoaren jarraitzaile izan zen. Teoria horren arabera, sentsazioak eta sentsazioen arteko loturazko funtzioak (legeak) aztertu behar dira esperientzia, bere osotasunean, ulertu ahal izateko. Enpiriokritizismoak, beraz, azterketatik kanpo uzten ditu substantzia eta kausalitatea, eta eremu fisikoaren eta psikikoaren bikoiztasuna ukatzen.

Fisikaren alorrean, hotsaren lastertasunak aerodinamikan duen eragina aztertu zuen. Fisikari honen omenez, Mach izena eman zaio aeronautikan erabiltzen den lastertasun banakoari. Newtonek ezarritako mekanikaren oinarriak kritikatu zituen, eta Machek alor horretan ikertutakoak eragin handia izan zuen Einsteinengan.

 Erreferentziak 

Kategoria:Austriako zientzialariak
Kategoria:Austriako filosofoak
Kategoria:Zientziaren filosofoak
Kategoria:Hego Moraviako jendea